text: Kraftig brand på minkfarm
  27 februar 2017 kl. 06.41
  På en minkfarm uden for Outrup nær Varde er der tidligt mandag morgen udbrudt brand i en forarbejdningshal. Ingen personer eller mink er kommet til skade. 
  Brandvæsenet er mandag morgen i gang med at slukke en brand i en forarbejdningshal på Minkfarm, det oplyser Sydvestjysk Brandvæsen til TV SYD. Under branden har der været kraftig ild og røgudvikling.
  Hallen er en del af en minkfarm, men ingen personer eller mink har været i hallen under branden.
  Brandvæsenet er i gang med efterslukningen af branden, men de oplyser, at hallen er brændt helt ned.  Efterslukningen vil fortsætte et par timer endnu
  
  Brand i lager- / industribygning v/ Outrup, Varde. Ingen personskade, men kraftig ild og røgudvikling. Slukning er i fuld gang #politidk
  
  